钦定古今图书集成/明伦汇编/氏族典/第207卷 > 《廖用贤尚友录》 > 曹节
## 钦定古今图书集成/明伦汇编/氏族典/第207卷 > 《廖用贤尚友录》 > 曹节

按《后汉书曹节传》，“节字汉丰，南阳新野人也。其本魏
郡人，世吏二千石。顺帝初，以西园骑迁小黄门。桓帝
时，迁中常侍、奉车都尉。建宁元年，持节将中黄门、虎
贲、羽林千人北迎灵帝，陪乘入宫。及即位，以定策封
长安乡侯，六百户。时窦太后临朝，后父大将军武与
太傅陈蕃谋诛中官，节等矫诏以长乐食监王甫为”
黄门令，将兵诛武蕃等，节迁长乐卫尉，封育阳侯。二年，节病困，诏拜为车骑将军。有顷，疾瘳，上印绶，罢。复
为中常侍，位特进。寻转大长秋，领尚书令。光和四年
卒，赠车骑将军。